11. melléklet az …/2024. (…) MNB rendelethez

**A Tpt. szerinti tőzsdei tevékenységet végző szervezet felügyeleti jelentésére vonatkozó kitöltési előírások**

**I.**

**A felügyeleti jelentésre vonatkozó általános szabályok**

**1. Kapcsolódó jogszabályok, fogalmak, rövidítések**

A felügyeleti jelentés teljesítése során alkalmazandó jogszabályok körét az 1. melléklet 1. pontja, a táblákban és a kitöltési előírásokban használt rövidítéseket az 1. melléklet 2. pontja, a fogalmak értelmezésére vonatkozó rendelkezést az 1. melléklet 3. pontja határozza meg.

**2. A felügyeleti jelentés tartalmi követelményei**

A felügyeleti jelentés tartalmi követelményeit az 1. melléklet 5. pontja határozza meg.

Az egyes táblákban használandó kódokat az MNB honlapján közzétett technikai segédlet (a továbbiakban: kódtár) tartalmazza.

**3. A felügyeleti jelentés formai követelményei**

A felügyeleti jelentés formai követelményeit az 1. melléklet 4. pontja határozza meg.

**II.**

**A felügyeleti jelentésre vonatkozó részletes előírások**

**1.** **BETAJ BÉT** – **I. Ajánlati tábla**

A táblában az adott napon beadott ajánlatokat kell jelenteni, az ajánlatok főbb adataival. Folyamatos aukció kereskedési / árjegyzői modellben kereskedett azonnali piac termékek esetén (pl. certifikátok, warrantok) csak azokat az ajánlatokat szükséges jelenteni ebben a táblában, amelyekre született kötés.

Az adatszolgáltatásban minden ajánlatot csak egyszer kell jelenteni, a beadási napra vonatkozó adatokkal. A dátum mezőket – amennyiben a kitöltési előírás az adott mező esetében másként nem rendelkezik – éééé.hh.nn formátumban szükséges megadni. Az időpontokat – amennyiben a kitöltési előírás az adott mező esetében másként nem rendelkezik – óó:pp:mm.xxx formátumban kell megadni.

**A tábla egyes oszlopai**

**1. oszlop:** az ajánlat egyedi azonosítószáma.

**4. oszlop:** kódtár („Kereskedési szakasz kódtára”) szerint.

**5. oszlop:** az adatszolgáltató belső pénzügyieszköz-azonosítója.

**7. oszlop:** az értékpapírtábla azonosítására szolgáló belső kód,kódtár („Értékpapír tábla kódtára”) szerint.

**8. oszlop:** azüzletkötő azonosítója a kereskedési rendszerben.

**9. oszlop:** az adatszolgáltató által használt belső egyedi azonosító, amellyel az adott tőzsdetagot azonosítja.

**13. oszlop:** fix ügylet esetén a kötésben részt vevő ellenoldali partner ajánlatának azonosítószáma.

**14. oszlop:** kódtár („Vétel/eladás kódtára”) szerint.

**15. oszlop:** a BÉT mindenkor aktuális kereskedési szabályaival összhangban kell megadni.

**17. oszlop:** az adatszolgáltató által használt mennységi egység szerint.

**18. oszlop:** rejtett mennyiség „Iceberg” típusú ajánlat esetén, az adatszolgáltató által használt mennységi egység szerint.

**23. oszlop:** éééé.hh.nn óó:pp:mm formátumban szükséges megadni.

A **28-48., 50. és 51. oszlop** lehetséges értékei:igen esetén„Y”, nem esetén „N”.

**49. oszlop:** kódtár („Ajánlati státuszok kódtára”) szerint.

**52. oszlop:** az ajánlati tábla adott rekordját utoljára módosító felhasználó neve.

**53. oszlop:** azt mutatja meg, hogy az ajánlati tábla adott rekordjának hányadik változatáról van szó.

**54. oszlop:** az ajánlati tábla adott rekordjának utolsó módosítási ideje, amelyet éééé-hh-nn óó:pp:mm formátumban szükséges megadni.

**56. oszlop:** visszavont ajánlat esetén a visszavonás időpontja.

**57. oszlop:** kódtár („Aukciós ajánlat jelző kódtára”) szerint.

**58. oszlop:** kódtár („Put/call kódtár) szerint.

**61. oszlop:** azISO 4217 szabvány szerinti devizanem kód.

**2. BETKOT BÉT** – **II. Kötéslista**

A táblában az adott napi kötéseket kell jelenteni, azok főbb adataival.

**A tábla egyes oszlopai:**

**4. oszlop:** az adatszolgáltató belső pénzügyi eszközazonosítója.

**5. oszlop:** avevő befektetési szolgáltató azonosítója.

**6. oszlop:** azeladó befektetési szolgáltató azonosítója.

**9. oszlop:** az adatszolgáltató által használt mennységi egység szerint kell megadni.

**10. oszlop:** a BÉT mindenkor aktuális kereskedési szabályaival összhangban kell megadni.

**17. oszlop:** az értékpapírtábla azonosítására szolgáló belső kód, kódtár („Értékpapír tábla kódtára”) szerint töltendő ki.

**19. oszlop:** kódtár („Aukciós ajánlat jelző kódtára”) szerint.

**20. oszlop:** a vevő befektetési vállalkozás üzletkötőjének felhasználóneve.

**21. oszlop:** az eladó befektetési vállalkozás üzletkötőjének felhasználóneve.

**24. oszlop:** a vevői kereskedési szerep megjelölése.

**25. oszlop:** az eladói kereskedési szerep megjelölése.

**27. oszlop:** kódtár („Put/call kódtár”) szerint.

**28. oszlop:** csak határidős termék esetén töltendő ki, éééé.hh.nn formátumban kell megadni.

**3. BETKER BÉT** – **III. Kereskedési információk**

A táblában az adott napi főbb kereskedési statisztikákat kell jelenteni, értékpapíronként. Az adatszolgáltatás hatálya kiterjed a BUX és a CETOP index-re is, a CETOP esetében azonban nem kell tölteni a 10., 12., 13., valamint a 16.-19. oszlopokat.

**A tábla egyes oszlopai**

**2. oszlop:** az adatszolgáltató belső pénzügyi eszközazonosítója.

**3. oszlop:** az értékpapírtábla azonosítására szolgáló belső kód, kódtár („Értékpapír tábla kódtára”) szerint.

**8. oszlop:** a napi abszolút árfolyamváltozás (az adott napi záróár és az előző kereskedési napi záróár eltérése).

**9. oszlop:** napi százalékos változás (az adott napi záróár és az előző kereskedési napi záróár eltérése, százalékos formában, például: 3,84%-os emelkedés esetén 3,84).

**16. oszlop:** napi forgalom az értékpapír darabszámában megadva.

**17. oszlop:** napi forgalom értéke, amelyet a BÉT mindenkor aktuális kereskedési szabályaival összhangban kell megadni.

**19. oszlop:** súlyozott átlagár, amelyet a BÉT mindenkor aktuális kereskedési szabályaival összhangban kell megadni.

**21. oszlop:** az ISO 4217 szabvány szerinti devizanem kód.

**4. BETAJKIEG BÉT** – **IV. Ajánlati adatok kiegészítése**

**A tábla egyes oszlopai**

**1. oszlop:** az ajánlat egyedi azonosítószáma, értéke megegyezik a BETAJ tábla 1. oszlopában jelentendő értékkel.

**6. oszlop:** az esemény időpecsétje (ezredmásodperc pontossággal, UTC időzóna szerint megadva), éééé-hh-nn óó:pp:mm.xxx formátumban.

**7. oszlop:** a megbízást benyújtó szervezet (a kereskedési helyszín tagjának vagy résztvevőjének) LEI-kódja, közvetlen elektronikus hozzáférés (DEA) esetén a DEA-szolgáltató által adott azonosító.

**8.oszlop:** a mező értéke„igaz”, ha a megbízást DEA használatával nyújtották be a kereskedési helyszínnek a MiFID II 4. cikk (1) bekezdés 41. pontjában meghatározottaknak megfelelően, és „hamis”, ha a megbízást nem DEA használatával nyújtották be.

**9. oszlop:** a kereskedési helyszín tagja vagy résztvevője ügyfelének azonosításához használt kód. Közvetlen elektronikus hozzáférés (DEA) esetén az ügyfél DEA-felhasználó kódját kell szerepeltetni. Ha az ügyfél jogi személy, az ügyfél LEI-kódját kell megadni, ha az ügyfél nem jogi személy, akkor az adott személy esetében az (EU) 2017/590 felhatalmazáson alapuló bizottsági rendelet 6. cikkének és II. mellékletének alkalmazásával megadott nemzeti azonosítót kell szerepeltetni. Összevont megbízások esetén az „AGGR” jelölést, függő allokációk esetén a „PNAL” jelölést kell alkalmazni. A mező csak akkor üres, ha a kereskedési helyszín tagjának vagy résztvevőjének nincs ügyfele.

**10. oszlop:** a befektetési szolgáltató által a tőzsde felé, az ügyfél azonosítására megadott short kód.

**11. oszlop:** a kereskedési helyszín tagjánál vagy résztvevőjénél a befektetési döntésért felelős személy vagy számítógépes algoritmus azonosítására használt kód, az (EU) 2017/590 felhatalmazáson alapuló bizottsági rendelet 8. cikkének megfelelően. Természetes személy esetében az (EU) 2017/590 felhatalmazáson alapuló bizottsági rendelet 6. cikkének és II. mellékletének alkalmazásával megadott nemzeti azonosítót kell szerepeltetni. Ha a befektetési döntést nem a kereskedési helyszín tagján vagy résztvevőjén belüli személy vagy számítógépes algoritmus hozta, akkor a mezőt üresen kell hagyni.

**12. oszlop:** a vállalkozáson belüli befektetési döntésért felelős személy short kódja.

**13. oszlop:** a kereskedési helyszín tagjánál vagy résztvevőjénél a megbízásból eredő ügylet végrehajtásáért felelős személy vagy számítógépes algoritmus azonosítására használt kód, az (EU) 2017/590 felhatalmazáson alapuló bizottsági rendelet 9. cikkének megfelelően. Természetes személy esetében az (EU) 2017/590 felhatalmazáson alapuló bizottsági rendelet 6. cikkének és II. mellékletének alkalmazásával megadott nemzeti azonosítót kell szerepeltetni. Ha az ügylet végrehajtásában egynél több személy vesz részt, illetve a végrehajtásra személyek és algoritmusok kombinációja révén kerül sor, a kereskedési helyszín tagja, résztvevője vagy ügyfele határozza meg azt a kereskedőt vagy algoritmust, aki/amely elsődlegesen felelős az (EU) 2017/590 felhatalmazáson alapuló bizottsági rendelet 9. cikk (4) bekezdésében meghatározottaknak megfelelően, és ebben a mezőben az adott kereskedő vagy algoritmus azonosítóját kell megadni.

**14. oszlop:** a kereskedési helyszín tagjánál vagy résztvevőjénél a megbízásból eredő ügylet végrehajtásáért felelős személy short kódja.

**16. oszlop:** azt kell megadni, hogy a megbízás a kereskedési helyszín MiFID II 4. cikk (1) bekezdés 38. pontja szerinti saját kitettség nélküli ügyletpárosítást, vagy a MiFID II 4. cikk (1) bekezdés 6. pontja szerinti saját számlára történő kereskedést végző tagjától vagy résztvevőjétől ered-e. Ha a megbízás nem az előbbiekben felsoroltaktól ered, akkor a mezőben meg kell jelölni, hogy az ügylet végrehajtására egyéb szerepben került sor. Kódtár („Kereskedési szerepek kódtára”) szerint töltendő ki.

**17. oszlop:** azt jelöli, hogy a megbízást a MiFID II 17. és 48. cikkének megfelelően árjegyzési stratégia részeként, vagy a MiFID II 3. cikkének megfelelően egyéb tevékenység részeként nyújtják-e be a kereskedési helyszínnek.

**18. oszlop:** kódtár („Érvényességi időszakok kódtára”) szerint.

**19. oszlop:** kódtár („Megbízáskorlátozás kódtára”) szerint.Hatöbb típus alkalmazható, akkor a mezőben több jelölést kell alkalmazni, vesszővel elválasztva.

**20. oszlop:** a megbízás aktívvá válásának vagy az ajánlati könyvből való végleges törlésének időpontját jelző időbélyegző, az (EU) 2017/580 felhatalmazáson alapuló bizottsági rendelet mellékletében foglalt 2. táblázat 12. mezője, és az ott szereplő szabvány és formátum szerint.

**21. oszlop:** ezt a mezőt minden olyan esetben frissíteni kell, amikor egy megbízás prioritása megváltozik. A „másodpercek” után álló számjegyek számát az (EU) 2017/574 felhatalmazáson alapuló bizottsági rendelet 2. cikkével összhangban kell meghatározni.

**22. oszlop:** a nagyság – idő prioritás módszerét használó kereskedési helyszínek esetében ezt a mezőt a mennyiségnek megfelelő, legfeljebb 20 számjegyű, pozitív számmal kell kitölteni. A mezőt minden olyan esetben frissíteni kell, amikor a megbízás prioritása megváltozik.

**23. oszlop:** a BÉT mindenkor aktuális kereskedési szabályaival összhangban kell megadni. Értéke megegyezik a BETAJ tábla 15. oszlopában jelentendő értékkel.

**24. oszlop:** kódtár („Ajánlati műveleti okok kódtára”) szerinti.

**25. oszlop:** azon kereskedési helyszín azonosítása, ahol a megbízást benyújtották. Amennyiben a kereskedési helyszín szegmensazonosító MIC-kódot használ, akkor ezt az azonosítót kell megadni. Amennyiben a kereskedési helyszín nem használ szegmensazonosító MIC-kódot, akkor a működtetőazonosító MIC-kódot kell megadni.

**26. oszlop:** a kereskedési helyszín által minden egyes ajánlati könyvre meghatározott alfanumerikus kód.

**27. oszlop:** azonosítja a kereskedési helyszínnek benyújtott megbízás típusát, a helyszín specifikációja szerint.

**28. oszlop:** kódtár („Megbízástípus kódtára”) szerint.

**29. oszlop:** az az ár, amelyet el kell érni ahhoz, hogy a megbízás aktívvá váljon. A pénzügyi eszköz árától független események által kiváltott stop megbízás esetén ebben a mezőben a stop árra nullát kell megadni. Ha nem releváns, ezt a mezőt nem kell kitölteni. Ha az ár megadása monetáris értékkel történik, azt a fő pénznemegységben kell megadni.

**30. oszlop:** az ügylet kereskedett ára, adott esetben a jutalék és a felhalmozott kamat nélkül. Opciós ügyletek esetében ez a származtatott ügylet díja alaptermékenként vagy indexpontonként. Különbözetre fogadás (spread bet) esetén ez a közvetlen alaptermék referenciaára. Hitel-nemteljesítési csereügylet (CDS) esetén ez a kupon bázispontokban kifejezve. Ha az ár megadása monetáris értéken történik, azt az ügylet fő pénznemegységben kell megadni. Amennyiben nem alkalmazható ár, a mezőben a „NOAP” jelölést kell megadni.

**31. oszlop:** többdevizás vagy keresztdevizás csereügyletek esetében az ügylet második oldalának pénzneme az a pénznem, amelyben az ügylet második oldala denominált. Olyan csereügyletre szóló opciók esetében, ahol a mögöttes swapügylet többdevizás, az ügylet második oldalának pénzneme az a pénznem, amelyben a csereügylet második oldala denominált. Ezt a mezőt csak származtatott kamatláb- és devizaügyletekre kell kitölteni.

**32. oszlop:** kódtár („Megbízás státusza”) szerint. Ha több státusz alkalmazható, akkor több jelölést kell megadni, vesszővel elválasztva.

**33. oszlop:** az a pénznem, amelyben a mennyiséget kifejezik. Ezt a mezőt csak akkor kell kitölteni, ha a mennyiséget névértékkel vagy monetáris értékkel fejezik ki.

**34. oszlop:** az a teljes mennyiség, amely a részleges végrehajtást követően vagy bármely más, a megbízást befolyásoló esemény bekövetkezésekor az ajánlati könyvben marad. A megbízás részleges teljesítése esetén ez a részleges végrehajtást követően a teljes fennmaradó volumen. A megbízás ajánlati könyvbe való bevezetésekor ennek meg kell egyeznie a kezdeti mennyiséggel.

**35. oszlop:** az a mennyiség, amely az ajánlati könyvben látható (ellentétben a nem látható mennyiséggel).

**36. oszlop:** részleges vagy teljes végrehajtás esetében a végrehajtott mennyiséget kell megadni.

**37. oszlop:** azt kell megadni, hogy az árat monetáris értékkel, százalékos arányként, hozammal vagy bázisponttal fejezik-e ki. Kódtár („Ármegjelölések kódtára”) szerint töltendő ki.

**38. oszlop:** azt kell megadni, hogy a mennyiséget az egységek számával, névértékkel vagy monetáris értékkel fejezik-e ki. Kódtár („Mennyiség megjelölések kódtára”) szerint töltendő ki.

**39. oszlop:** azt kell megadni, hogy a megbízást olyan jelzéssel nyújtották-e be a kereskedési helyszínnek, amely meghatározza, hogy a megbízást nem kell látható megbízásokkal szemben azonnal végrehajtani. Kódtár („True/False kódtár”) szerint töltendő ki.

**40. oszlop:** egy megbízás részleges teljesítése vagy teljesítése esetén annak megjelölése, hogy a megbízás már benne volt-e az ajánlati könyvben, és likviditást biztosít (passzív), vagy a megbízás kereskedést kezdeményezett, és így likviditást használt fel (agresszív). Ha nem releváns, akkor a mezőt üresen kell hagyni. Kódtár („Passzív/agresszív kódtár”) szerint töltendő ki.

**41. oszlop:** az (EU) 2017/580 felhatalmazáson alapuló bizottsági rendelet 7. cikk (2) bekezdésének megfelelően, egy stratégia részét képező valamennyi összekapcsolódó megbízás összekapcsolásához használt alfanumerikus kód.

**42. oszlop:** a kereskedési helyszín által az ügylethez rendelt alfanumerikus kód, az (EU) 2017/580 felhatalmazáson alapuló bizottsági rendelet 12. cikkének megfelelően. A kereskedési helyszín ügyletazonosító kódjának az egyes MIC-kódok és az egyes kereskedési napok tekintetében egyedinek, egységesnek és azonosnak kell lennie. Amennyiben egy kereskedési helyszín nem használ szegmensazonosító MIC-kódot, a kereskedési helyszín ügyletazonosító kódjának egyedinek, egyértelműnek és azonosnak kell lennie az egyes működtetőazonosító MIC-kódok és kereskedési napok tekintetében. Az ügyletazonosító kód összetevői nem tehetik beazonosíthatóvá azon ügylet feleit, amelyre a kódot alkalmazzák.

**44. oszlop:** amennyiben az adott ajánlatból kötés született, a kötés egyedi azonosítószáma.

**46. oszlop:** az esemény időpecsétje (ezredmásodperc pontossággal, CET időzóna szerint), éééé-hh-nn óó:pp:mm.xxx formátumban.

**47. oszlop:** kódtár („Az esemény időpontjában fennálló kereskedési szakasz kódtára”) szerint töltendő ki.

**50. oszlop:** az adatszolgáltató által használt mennységi egység szerint. Értéke megegyezik a BETAJ tábla 17. oszlopában jelentendő értékkel.

**51. oszlop:** azISO 4217 szabvány szerinti devizanem kód. Értéke megegyezik a BETAJ tábla 61. oszlopában jelentendő értékkel.

**5. HPOZ1 HUDEX** – **I. Kötéslista**

A táblában az adott napi kötéseket kell jelenteni, azok főbb adataival.

**A tábla egyes oszlopai:**

**2. oszlop:** EUR/MWh-ban kifejezve.

**5. oszlop:** az adott kötésben szereplő alaptermék mennyisége.

**6. oszlop:** a kötési mennyiség mértékegysége.

**7. oszlop:** kódtár („Voice Call kódtár”) szerint.

**8. oszlop:** kódtár („HUDEX\_Ajánlat iránya kódtár”) szerint.

**12. oszlop:** OTC rögzítés esetén az OTC bróker megnevezése, tőzsdei ügylet esetén a mező értéke „HUDEX”.

**13. oszlop:** annak megjelölése, hogy a tőzsde vagy a kereskedő adja-e be az ajánlatot.

**14-19. oszlop:** a 8-13. oszloppal azonos módon töltendő ki, a korábbi ajánlatot beadó fél tekintetében.

**20. oszlop:** a kötés pontos dátuma és időpontja, éééé.hh.nn óó:pp:mm formátumban.

**21. oszlop:** kódtár („Paid/given kódtár”) szerint.

**23. oszlop:** spread termékek kereskedése esetén a termékek összekapcsolására szolgáló azonosító, amennyiben nem spread termékről van szól, a mezőt üresen kell hagyni.

**25. oszlop:** a korábbi ajánlatot beadó fél (initiator) kereskedőjének technikai azonosítója.

**26. oszlop**: a korábbi ajánlatot beadó fél esetében a befektetési döntésért felelős személy vagy algoritmus azonosítója.

**27. oszlop:** azt kell megadni, hogy a korábbi ajánlatot beadó fél az ajánlatot közvetlen elektronikus hozzáférésen (DEA) keresztül adta-e be. Kódtár („True/False kódtár”) szerint töltendő ki.

**28. oszlop:** azt kell megadni, hogy az ügylet objektíven mérhető módon csökkent-e kockázatot. Kódtár („True/False kódtár”) szerint töltendő ki.

**29-32. oszlop:** a 25-28 oszloppal azonos módon töltendő ki, az ajánlatot elfogadó fél tekintetében.

**33. oszlop:** ha a kötést bármilyen okból törölni kell, akkor a mező értéke „Deleted", egyébként üresen kell hagyni.

**34. oszlop:** ha a 33. oszlop értéke „Deleted", akkor a kötés törlésének dátumát és időpontját kell megadni.

**35. oszlop:** a termékhez tartozó óraszám, amelynek segítségével az adott határidős ügyletben szereplő áru tényleges értéke kiszámolható.

**36. oszlop:** kódtár („Alaptermék kódtár”) szerint.

**37. oszlop:** a határidős termék lejáratának időpontja, éééé.hh.nn óó:pp:mm formátumban.

**38. oszlop:** azon kereskedési helyszín ISO 10383 szabványnak megfelelő piacazonosítója, ahol a megbízást benyújtották. Ha a kereskedési helyszín szegmensazonosító MIC kódot használ, akkor ezt az azonosítót kell megadni, ha viszont nem használ szegmensazonosító MIC kódot, akkor a működtetőazonosító MIC kódot kell szerepeltetni.

**39. oszlop:** az eladási ajánlathoz tartozó azonosító szám, amely az ajánlat törléséig változatlan.

**40. oszlop:** a vételi ajánlathoz tartozó azonosító szám, amely az ajánlat törléséig változatlan.

**6. HPOZ2 HUDEX** – **II. Ajánlati tábla**

A táblában a HUDEX rendszerén keresztül beadott ajánlatok adatait kell jelenteni, minden ajánlati módosulással együtt. Amennyiben egy ajánlatból kötés született, akkor a kötés főbb adatait is szerepeltetni kell.

**A tábla egyes oszlopai**

**3. oszlop:** az ajánlatot beadó tag megnevezése.

**5. oszlop:** azt kell megadni, hogy a kereskedési rendszer nyitva/zárva van, vagy szünetel. Kódtár („Kereskedési rendszer státusz kódtára”) szerint kell kitölteni.

**6. oszlop:** az adott ajánlattal végzett aktuális művelet dátuma és időpontja, éééé.hh.nn óó:pp:mm formátumban.

**7. oszlop:** kódtár („Részletes művelettípusok kódtára”) szerint.

**8. oszlop:** új ajánlat benyújtásának, már meglévő ajánlat módosulásának, valamint törlésének megjelölése. Kódtár („Művelettípusok kódtára”) szerint.

**9. oszlop:** kódtár („Firm/Witheld kódtár”) szerint.

**10. oszlop:** a tőzsdetag kereskedői felhasználóneve, amellyel a kereskedési rendszerbe belépett az adott ajánlati művelet elvégzéséhez

**11. oszlop:** tagi vállalkozáson belül a befektetési döntésért felelős személy vagy algoritmus azonosítója. Az (EU) 2017/590 felhatalmazáson alapuló bizottsági rendelet I. melléklet 2. táblázat 57. mezőjében foglaltak szerint töltendő ki.

**12. oszlop:** a tőzsde belső, egyedi azonosítószáma, amely az ajánlat fennállásának teljes időtartama alatt változatlan, és az adott ajánlat azonosítására szolgál.

**13. oszlop:** az adott ajánlat típusa, az aktuális művelet elvégzése után. Kódtár („Ajánlat típusok kódtára”) szerint töltendő ki.

**14. oszlop:** annak megjelölése, hogy az adott ajánlati műveletet közvetlen elektronikus hozzáférésen keresztül nyújtották-e be. Kódtár („True/False kódtár”) szerint töltendő ki.

**15. oszlop:** azt kell megadni, hogy az ajánlatot a kockázatokat objektíven mérhető módon csökkentő ügylet megkötése céljából nyújtották-e be. Kódtár („True/False kódtár”) szerint.

**17. oszlop:** az ajánlatnak a többi piaci szereplő számára aktuálisan látható mennyisége.

**18. oszlop:** az ajánlat teljes rejtett mennyisége, vagy az ajánlat részteljesülése után a fennmaradó rejtett mennyiség.

**19. oszlop:** kódtár („Ajánlat iránya kódtár”) szerint.

**21. oszlop:** azt kell megadni, hogy az ajánlat meddig érvényes, éééé.hh.nn óó:pp:mm formátumban (például GoodForDay ajánlat esetén azt a napot kell megadni, amikor az adott ajánlat bármely egyéb művelet nélkül is kikerül a könyvből).

**22. oszlop:** az ajánlattal végzett előző művelet dátuma és időpontja, éééé.hh.nn óó:pp:mm formátumban.

**23. oszlop:** kódtár („Részletes művelettípusok kódtára”) szerint.

**24. oszlop:** új ajánlat benyújtásának, már meglévő ajánlat módosulásának, valamint törlésének megjelölése. Kódtár („Művelettípusok kódtára”) szerint.

**25. oszlop:** kódtár („Firm/Witheld kódtár”) szerint.

**26. oszlop:** a tőzsdetag kereskedői felhasználóneve, amellyel a kereskedési rendszerbe belépett az adott ajánlati műveletet megelőző ajánlati művelet elvégzéséhez.

**27. oszlop:** tagi vállalkozáson belül a megelőző befektetési döntésért felelős személy vagy algoritmus azonosítója. Az (EU) 2017/590 felhatalmazáson alapuló bizottsági rendelet I. melléklet 2. táblázat 57. mezőjében foglaltak szerint töltendő ki.

**29. oszlop:** kódtár („Ajánlat típusok kódtára”) szerint.

**30. oszlop):** azt kell megadni, hogy az előző ajánlati műveletet közvetlen elektronikus hozzáférésen keresztül nyújtották-e be. Kódtár („True/False kódtár”) szerint.

**31. oszlop:** azt kell megadni, hogy az ajánlatot a kockázatokat objektíven mérhető módon csökkentő ügylet megkötése céljából adták-e be. Kódtár („True/False kódtár”) szerint.

**33. oszlop:** az ajánlatnak a többi piaci szereplő számára aktuálisan látható mennyisége.

**34. oszlop:** az ajánlat teljes rejtett mennyisége, vagy az ajánlat részteljesülése után a fennmaradó rejtett mennyiség.

**35. oszlop:** kódtár („Ajánlat iránya kódtár”) szerint.

**36. oszlop:** a vonatkozó termék nap végi elszámoló ára.

**37. oszlop:** az adott kötésben szereplő alaptermék mennyisége.

**38. oszlop:** a tőzsde belső, egyedi azonosítószáma, amely az adott kötés azonosítására szolgál.

**39. oszlop:** kódtár („Voice Call kódtár”) szerint.

**42. oszlop:** tagi vállalkozáson belül a befektetési döntésért felelős személy vagy algoritmus azonosítója.

**43. oszlop:** azt kell megadni, hogy az adott ügyletet közvetlen elektronikus hozzáférésen keresztül adták-e be. Kódtár („True/False kódtár”) szerint töltendő ki.

**44. oszlop:** azt kell megadni, hogy az ügylet objektíven mérhető módon csökkenti-e a kockázatot. Kódtár („True/False kódtár”) szerint.

**47-49. oszlop:** a 42-44. oszloppal azonos módon töltendő ki, az ajánlatot elfogadó fél tekintetében.

**50. oszlop:** ha a kötést valamiért törölni kell, akkor a „Deleted” értéket kell jelenteni, egyébként a mezőt üresen kell hagyni.

**51. oszlop:** ha az 50. oszlop értéke „Deleted", akkor a törlés napját, és azon belül pontos időpontját kell megadni, éééé.hh.nn óó:pp:mm formátumban.

**52. oszlop:** kódtár („Alaptermék kódtár”) szerint.

**53. oszlop:** szegmensazonosító MIC-kód.

**54. oszlop:** azt kell megadni, hogy a megbízás a kereskedési helyszín MiFID II 4. cikk (1) bekezdés 38. pontja szerinti saját kitettség nélküli ügyletpárosítást, vagy a MiFID II 4. cikk (1) bekezdés 6. pontja szerinti saját számlára történő kereskedést végző tagjától vagy résztvevőjétől ered-e. Ha a megbízás nem az előbbiekben felsoroltaktól ered, akkor a mezőben meg kell jelölni, hogy az ügylet végrehajtására egyéb szerepben került sor. Kódtár („Kereskedési szerepek kódtára”) szerint töltendő ki.

**55. oszlop:** azt kell megadni, hogy a megbízást a MiFID II 17. és 48. cikkének megfelelően árjegyzési stratégia részeként vagy az (EU) 2017/580 felhatalmazáson alapuló bizottsági rendelet 3. cikkének megfelelően egyéb tevékenység részeként nyújtják-e be a kereskedési helyszínnek. Kódtár („True/False kódtár”) szerint töltendő ki.

**56. oszlop:** a kereskedési helyszín tagja vagy résztvevője ügyfelének azonosításához használt kód. Közvetlen elektronikus hozzáférés (DEA) esetén a DEA-felhasználó kódját kell szerepeltetni. Ha az ügyfél jogi személy, az ügyfél LEI-kódját kell megadni, ha az ügyfél nem jogi személy, akkor az adott személy esetében az (EU) 2017/590 felhatalmazáson alapuló bizottsági rendelet 6. cikkének és II. mellékletének alkalmazásával megadott nemzeti azonosítót kell szerepeltetni. Összevont megbízások esetén az „AGGR” jelölést, függő allokációk esetén a „PNAL” jelölést kell alkalmazni. A mező csak akkor üres, ha a kereskedési helyszín tagjának vagy résztvevőjének nincs ügyfele.

**57. oszlop:** az MW és MWh közötti átváltást biztosító, az adott termékhez tartozó óraszám.

**7. HPOZ3 HUDEX** – **III. Kereskedési információk**

A tábla az adott napi kereskedési statisztikákat tartalmazza, termékenként megbontva.

**A tábla egyes oszlopai**

**2. oszlop:** kódtár („Alaptermék kódtár”) szerint.

**5. oszlop:** a termék típusa (pl. heti).

**14. oszlop:** azISO 4217 szabvány szerinti devizanem kód.

**15. oszlop:** szegmensazonosító MIC kód.